O femeie a primit "prosop prăjit“ în locul puiului crispy pe care îl comandase: "Atât de dezgustător și jenant!“. .
O femeie acuză că a primit un "prosop prăjit“ în locul puiului crispy pe care îl comandase. Lanțul de fast-food filipinez Jollibee a închis temporar un punct de vânzare în urma reclamației. Jollibee este cel mai mare lanț de fast-food din Filipine.
Lanțul de fast-food filipinez Jollibee a închis temporar un punct de vânzare în urma unei reclamații a unei cliente care spune că a primit un prosop prăjit în locul faimosului pui crispy, scrie vice.com.Alique Perez susține că a primit comanda "specială“ într-o postare virală pe Facebook. Fotografiile și video-ul publicate de tânără care arată un prosop turcoaz acoperit cu aluat prăjit, specific puiului crispy, au strâns aproape 100.000 de reacții, peste 86.000 de utilizatori distribuind postarea.Postarea a fost, de asemenea, inundată de comentariile clienților dezamăgiți și fanilor lanțului de fast-food, care este cel mai mare din Filipine.În postarea de pe Facebook, Perez a spus că a comandat masa pentru fiul ei. "Cum naiba să fie un prosop în aluat și chiar să îl prăjești?! Atât de dezgustător și jenant!“, a scris ea. Într-un apel telefonic, joi, Perez a refuzat să mai comenteze.Reacția companieiJollibee a declarat mai târziu, în aceeași zi, că a ordonat închiderea unui punct de vânzare din exclusivistul Bonifacio Global City, timp de trei zile, pentru a "investiga cu atenție procedurile și pentru a-și reinstrui echipa restaurantului“.Compania a mai spus că este profund îngrijorată și a indicat "abateri“ ale personalului de la procedurile standard de pregătire a mâncării."Jollibee a dezvoltat cu atenție și a respectat procedurile de preparare a alimentelor pentru a se asigura că livrează produse de calitate excelentă, punând preț pe satisfacția clienților. Vom continua să ne străduim să îndeplinim standardele înalte pe care ni le-am stabilit pentru noi înșine“, a adăugat compania.